היעבוו ‎ אובאמה ‎ מדיבורים ‎ למעשים?‎ 


נאומיו ‎ של ‎ ברק ‎ אובאמה, ‎ נשיא ‎ ארצות-הברית, ‎ בשבוע‎ 
שעבר ‎ בקהיר ‎ ובנורמנדי, ‎ הרשימו ‎ בדיבור ‎ התקיף ‎ נגד‎ 
ההתנחלויות ‎ הישראליות ‎ בגדה ‎ המערבית ‎ ובעד ‎ פתרון ‎ של‎ 
שתי ‎ מדינות, ‎ ישראל ‎ ופלסטין, ‎ כמו ‎ גם ‎ בנושאים ‎ אחרים.‎ 
אולם ‎ קריאה ‎ נוספת ‎ של ‎ הדברים ‎ שאמר ‎ אובאמה ‎ מעלה ‎ את‎ 
השאלה: ‎ האם ‎ מעבר ‎ להכרזות, ‎ שדומות ‎ להן ‎ השמיעו ‎ גם‎ 
נשיאים ‎ קודמים, ‎ יש ‎ לאובאמה ‎ תוכנית ‎ פעולה ‎ ברורה, ‎ כיצד‎ 
להשיג ‎ את ‎ פתרון ‎ שתי ‎ המדינות?‎ 

אובאמה ‎ לא ‎ אמר, ‎ למשל, ‎ שהכיבוש ‎ שראשיתו ‎ ביוני ‎ 1967 
אינו ‎ חוקי, ‎ וכי ‎ גבולות ‎ השלום ‎ צריכים ‎ לחפוף ‎ את ‎ קווי ‎ ה-4‎ 
ביוני ‎ 1967, ‎ עם ‎ תיקוני ‎ גבול ‎ מוסכמים. ‎ הוא ‎ קרא ‎ לעצור ‎ את‎ 
ההתנחלויות, ‎ אך ‎ לא ‎ קרא ‎ לפרק ‎ אותן. ‎ הוא ‎ גם ‎ לא ‎ רמז, ‎ מה‎ 
בדעתו ‎ לעשות, ‎ אם ‎ ממשלת ‎ נתניהו־ליברמן־ברק ‎ תמשיך ‎ את‎ 
הבנייה ‎ בהתנחלויות, ‎ שכולן ‎ אינן ‎ חוקיות.‎ 

נכון ‎ שהימין ‎ בישראל ‎ וממשלתו ‎ הביעו ‎ תרעומת ‎ ואפילו‎ 
כעס ‎ על ‎ דברי ‎ אובאמה, ‎ וניסו ‎ לטעון, ‎ כי ‎ אובאמה ‎ מפר ‎ את‎ 
ההסכמות ‎ שהושגו ‎ עם ‎ ממשל ‎ בוש ‎ בדבר ‎ בנייה ‎ בהתנחלויות‎ 
הקיימות. ‎ אך ‎ אין ‎ להיתלות ‎ בכעס ‎ זה, ‎ כדי ‎ לקבוע, ‎ שדבריו ‎ של‎ 
אובאמה ‎ סימנו ‎ קו ‎ ברור ‎ של ‎ פירוק ‎ התנחלויות. ‎ גם ‎ אין ‎ להסיק‎ 
מהכעס ‎ של ‎ נתניהו, ‎ כי ‎ אובאמה ‎ ינקוט ‎ צעדים ‎ נגד ‎ ממשלת‎ 
ישראל ‎ בכלים ‎ העומדים ‎ לרשותו ‎ במסגרת ‎ התמיכה ‎ המדינית‎ 
והצבאית ‎ הרחבה, ‎ שארה״ב ‎ מעניקה ‎ לישראל.‎ 

מעניינים ‎ בהקשר ‎ זה ‎ היו ‎ דבריה ‎ של ‎ ח״כ ‎ ציפי ‎ לבני, ‎ יו״ר‎ 
קדימה. ‎ בתגובה ‎ לנאום ‎ אובאמה ‎ בקהיר ‎ ציינה ‎ לבני, ‎ כי ‎ אם‎ 
ממשלת ‎ נתניהו ‎ הייתה ‎ מודיעה ‎ על ‎ הסכמתה ‎ לעקרון ‎ של ‎ שתי‎ 
מדינות‎ (שכפי ‎ שעשו ‎ ממשלת ‎ אולמרט ‎ וממשלת ‎ שרון ‎ לפניה)‎ 
-  אפשר ‎ היה, ‎ לדעתה, ‎ להשיג ‎ את ‎ הסכמת ‎ ארה״ב ‎ לסיפוחם‎ 
לישראל ‎ של ‎ כל ‎ השטחים ‎ הנמצאים ‎ מערבית ‎ לגדר ‎ ההפרדה,‎ 
כלומר ‎ -  את ‎ הסיפוח ‎ של ‎ ׳גושי ‎ ההתנחלויות׳, ‎ שבהם ‎ חיים‎ 
מרבית ‎ המתנחלים. ‎ אכן, ‎ מקריאת ‎ דבריו ‎ של ‎ אובאמה ‎ אי-‎ 
אפשר ‎ להסיק, ‎ כי ‎ אפשרות ‎ כזאת ‎ אינה ‎ קיימת.‎ 

ובכל ‎ זאת, ‎ מה ‎ היו ‎ מטרותיו ‎ של ‎ אובאמה ‎ בנאומו ‎ בקהיר?‎ 
אין ‎ ספק ‎ שהוא ‎ משקיע ‎ מאמצים ‎ רבים ‎ בשיפור ‎ הדימוי ‎ של‎ 
ארצות-הברית. ‎ הוא ‎ מעוניין ‎ להציג ‎ את ‎ ארה״ב ‎ כמעוז ‎ החירות‎ 
והסובלנות, ‎ תוך ‎ דחיקתן ‎ הצידה ‎ של ‎ העובדות, ‎ המעידות ‎ על‎ 
הפרקטיקה ‎ רבת ‎ השנים ‎ של ‎ תוקפנות ‎ וחתרנות, ‎ האופיינית‎ 
לאימפריאליזם ‎ האמריקאי. ‎ אובאמה, ‎ בפנייתו ‎ הישירה ‎ לעולם‎ 
הערבי ‎ והמוסלמי, ‎ מעוניין ‎ להעמיק ‎ את ‎ התיאום ‎ האסטרטגי‎ 
בין ‎ ארצות־הברית ‎ לבין ‎ המדינות ‎ הערביות ‎ הפרו-מערביות,‎ 
וזאת ‎ מבלי ‎ לוותר ‎ על ‎ ישראל ‎ כבסיס ‎ אסטרטגי ‎ אזורי.‎ 


לכן, ‎ רק ‎ אם ‎ אובאמה ‎ ידבק ‎ בהידברות ‎ עם ‎ ממשלת ‎ אירן‎ 
וידחה ‎ את ‎ ההצעות ‎ ההרפתקניות ‎ של ‎ נתניהו ‎ להשתמש ‎ בכוח‎ ; 
ואם ‎ הוא ‎ יגלה ‎ יוזמה ‎ מדינית ‎ החלטית ‎ לסיום ‎ הכיבוש ‎ ולכינון‎ 
פלסטין ‎ עצמאית ‎ בגדה ‎ וברצועה, ‎ שירושלים ‎ המזרחית ‎ היא‎ 
בירתה ‎ -  אז ‎ נוכל ‎ לטפח ‎ תקוות ‎ של ‎ שלום ‎ בעידן ‎ אובאמה.‎ 


הישג ‎ גדול ‎ ל״קמפוס ‎ לכולנו"‎ 

בבחירות ‎ לאגודת ‎ הסטודנטים ‎ באוניברסיטה ‎ העברית,‎ 
שנערכו ‎ ב-2.6, ‎ ציפו ‎ סטודנטים ‎ רבים ‎ בקוצר ‎ רוח ‎ לראות ‎ מה‎ 
תביא ‎ המערכה ‎ הסוערת ‎ הזאת. ‎ משהתפרסמו ‎ התוצאות, ‎ היו‎ 
ברורים ‎ שני ‎ דברים ‎ משמעותיים‎ :  ראשית, ‎ אין ‎ הכרעה ‎ בין ‎ שני‎ 
התאים ‎ הגדולים, ‎ עתירי ‎ התקציב ‎ ונתמכי ‎ אנשי ‎ השלטון. ‎ "רוח‎ 
חדשה", ‎ עמותה ‎ בשליטת ‎ ראש ‎ עיריית ‎ ירושלים, ‎ ניר ‎ ברקת,‎ 
התרסקה ‎ מרוב ‎ של ‎ מעל ‎ ל- ‎ 40  נציגים ‎ בוועידה ‎ ל- ‎ 14  נציגים‎ 
כיום‎ ;  ואילו ‎ "הפורום ‎ למען ‎ הסטודנטים", ‎ שהוא ‎ חיבור ‎ בין‎ 
הליכוד ‎ והעבודה ‎ לבין ‎ תנועת ‎ סטודנטים ‎ ירושלמית, ‎ קיבל ‎ 16 
נציגים ‎ בוועידה.‎ 

שנית, ‎ השמאל ‎ הפתיע ‎ ובגדול. ‎ בבחירות ‎ אלה ‎ התמודדה‎ 
לראשונה ‎ תנועת ‎ שמאל, ‎ שחתרה ‎ על ‎ דגלה ‎ שוויון ‎ בין‎ 
הסטודנטים, ‎ שותפות ‎ ערבית-יהודית, ‎ סולידריות ‎ עם‎ 
העובדים ‎ וחשיבה ‎ סביבתית ‎ מתקדמת. ‎ במילים ‎ אחרות ‎ - 
אג׳נדה ‎ חברתית-כלכלית ‎ שמאלית. ‎ לתנועה ‎ נבחר ‎ השם‎ 
"קמפוס ‎ לכולנו", ‎ והיא ‎ נוסדה ‎ ביוזמת ‎ חד״ש ‎ ובשותפות ‎ עם‎ 
מרצ ‎ ו״אין ‎ זו ‎ אגדה"‎ (תא ‎ ציוני ‎ שמאלי).‎ 

"קמפוס ‎ לכולנו" ‎ השיגה ‎ 11  צירים ‎ בוועידה,‎ 
■הודים ‎ וערבים, ‎ נשים ‎ וגברים. ‎ "השמחה ‎ שלנו ‎ בהכנסת‎ 
1 1  צירים ‎ לוועידה ‎ כפולה ‎ על ‎ רקע ‎ התרסקות ‎ הימין ‎ הקיצוני,‎ 
הימין, ‎ שציפו ‎ שהוא ‎ יתמודד ‎ על ‎ ראשות ‎ האגודה, ‎ השקיע‎ 
משאבים ‎ רבים, ‎ אך ‎ הציג ‎ תוצאה ‎ דלה ‎ של ‎ 5  צירים ‎ בוועידה״ ‎ - 
אמר ‎ חסאן ‎ טואפרה, ‎ מזכיר ‎ תא ‎ הסטודנטים ‎ של ‎ חד״ש‎ 
בירושלים ‎ וממקימי ‎ התנועה, ‎ והוסיף: ‎ "קמפוס ‎ לכולנו,‎ 
שהחלה ‎ להתארגן ‎ רק ‎ לפני ‎ חודש ‎ ימים, ‎ הפכה ‎ מתנועה ‎ שולית‎ 
ללשון ‎ המאזניים ‎ בהרכבת ‎ הקואליציה ‎ באגודת ‎ הסטודנטים".‎ 
התנועה ‎ תקיים ‎ בימים ‎ הקרובים ‎ מפגשים ‎ לביסוסה ‎ ולהבניית‎ 
מוסדותיה ‎ ותבחר ‎ ועד.‎ 

נציגי ‎ "קמפוס ‎ לכולנו" ‎ באגודת ‎ הסטודנטים ‎ הם: ‎ יעל‎ 
וולפנזון, ‎ איה ‎ פורט, ‎ ח׳אלד ‎ עדווי, ‎ מוחמר ‎ נבולסי, ‎ מיסאם‎ 
סאלם, ‎ יעל ‎ מלין, ‎ יאסמין ‎ חטיב, ‎ שאדי ‎ עומר, ‎ נמרוד ‎ הוד,‎ 
דרור ‎ בוימל ‎ ורביע ‎ חורי.‎ 


פוליטיקה ‎ /2‎ 


מדוע ‎ מרצ ‎ לא ‎ פועלת‎ 
להקמת ‎ חזית ‎ שלום ‎ עם ‎ חד״ש?‎ 

חלפו ‎ יותר ‎ ממאה ‎ ימים ‎ מאז ‎ הבחירות, ‎ ואין ‎ בכנסת ‎ מפלגה‎ 
ציונית ‎ שאידיאולוגיה ‎ ניתן ‎ להגדירה ‎ כאופוזיציה. ‎ הדבר ‎ אמור‎ 
גם ‎ לגבי ‎ מרצ, ‎ שאין ‎ סימן, ‎ כי ‎ החלה ‎ להשתקם. ‎ בכיר ‎ נבחריה,‎ 
חיים ‎ אורון ‎ (ג׳ומס), ‎ כשהסביר ‎ מדוע ‎ אינו ‎ רואה ‎ מקום‎ 
להתפטרותו ‎ לאחר ‎ המפלה, ‎ הדגיש, ‎ כי ‎ תפקידו ‎ לתקן‎ 
ולהבריא. ‎ ספק ‎ אם ‎ התומכים ‎ השורדים ‎ חשים ‎ בכך. ‎ ליד ‎ ג׳ומס‎ 
-  שני ‎ חברי ‎ כנסת ‎ נוספים, ‎ שמידי ‎ פעם ‎ מדברים ‎ יפה, ‎ אך ‎ אין‎ 
להם ‎ השפעה ‎ כלשהי ‎ בפנים ‎ ובחוץ. ‎ כיום ‎ נראה ‎ שהשמאל‎ 
הישראלי ‎ שקוע ‎ בתרדמת ‎ עמוקה, ‎ וספק ‎ אם ‎ יש ‎ ביכולת ‎ נציגי‎ 
התנועה ‎ בכנסת ‎ לעוררו.‎ 

עד ‎ כה ‎ אין ‎ סימן, ‎ כי ‎ מרצ ‎ מצאה ‎ דרך ‎ שתצביע ‎ על ‎ היותה‎ 
חלופה ‎ רצינית ‎ לדרך ‎ שבה ‎ מתנהל ‎ השלטון ‎ במדינה. ‎ כצבר‎ 
ותיק, ‎ הצופה ‎ על ‎ הנעשה ‎ במדינה ‎ מפאתי ‎ הר ‎ מירון, ‎ אני‎ 
מתרשם ‎ משני ‎ כשלים ‎ יסודיים ‎ למשבר ‎ המתמשך ‎ של ‎ מרצ.‎ 
האחד ‎ -  מחדל ‎ ארגוני: ‎ היעדר ‎ קשר ‎ של ‎ ראשי ‎ התנועה ‎ עם‎ 
התומכים, ‎ לפחות ‎ בגליל. ‎ הכשל ‎ השני ‎ -  היעדר ‎ המסר‎ 
האידיאולוגי. ‎ לא ‎ ברור ‎ מהם ‎ סדרי ‎ העדיפויות ‎ של ‎ מרצ ‎ כיום.‎ 
לבטח ‎ שהחשוב ‎ שבהם ‎ ,המחויבות ‎ לשלום ‎ -  אינו ‎ אחד ‎ מהם.‎ 
מרצ ‎ הפכה ‎ להיות ‎ עוד ‎ תנועה ‎ לאומית, ‎ שאין ‎ לה ‎ דרך‎ 
משכנעת ‎ להשגת ‎ שלום, ‎ והשוני ‎ בינה ‎ לבין ‎ מפלגת ‎ העבודה‎ 
וימינה ‎ ממנה ‎ -  מזערי‎ . 

איתות ‎ רועם ‎ לחולי ‎ של ‎ מרצ ‎ הוצג ‎ בבחירות, ‎ כשהסתבר‎ 
שגדל ‎ מספר ‎ בוחרי ‎ חד״ש, ‎ שבעבר ‎ הצביעו ‎ בנאמנות ‎ למרצ‎ 
(ביישובי, ‎ מצפה ‎ חרשים, ‎ הצביעו ‎ כ־12% ‎ לחד״ש). ‎ קשה‎ 
להבין, ‎ כיצד ‎ לאחר ‎ שחלפו ‎ יותר ‎ משלושה ‎ חודשים‎ 
מהבחירות, ‎ אין ‎ כל ‎ סימן ‎ למחשבה ‎ תוססת ‎ חדשה ‎ שתשכנע‎ 
תומכים ‎ בפוטנציה, ‎ כי ‎ פני ‎ התנועה ‎ לשלום. ‎ האם ‎ מרצ ‎ ערוכה‎ 
ליוזמה ‎ להקים ‎ חזית ‎ שמאל ‎ משותפת ‎ עם ‎ חד״ש, ‎ שיחד ‎ יפעלו‎ 
להסדר ‎ שלום? ‎ ציבור ‎ התומכים ‎ המוטרד ‎ לא ‎ קיבל ‎ עד ‎ כה‎ 
הסבר ‎ ענייני, ‎ מדוע ‎ לא ‎ נעשה ‎ אפילו ‎ ניסיון ‎ עשייה ‎ בכיוון ‎ זה.‎ 
האם ‎ תמר ‎ גודנסקי, ‎ חנא ‎ סוייד ‎ ודב ‎ הנין ‎ -  פסולים ‎ מלהיות‎ 
בעלי ‎ ברית? ‎ בשיחות ‎ פרטיות ‎ עם ‎ בכירי ‎ מרצ ‎ הם ‎ מביעים ‎ אי-‎ 
נוחות ‎ בכל ‎ הקשור ‎ בשיתוף ‎ בעשייה ‎ עם ‎ מקביליהם ‎ הערבים.‎ 
צריך ‎ להיות ‎ להם ‎ ברור, ‎ כי ‎ כדי ‎ לשרוד ‎ -  חיוני ‎ שיתגברו ‎ על‎ 
מחסומים ‎ פסיכולוגיים ‎ אלה.‎ 

פרופסור ‎ סמי ‎ סמוחה ‎ פרסם ‎ (18.5.09) ‎ את ‎ ממצאי ‎ המדד‎ 
ליחסי ‎ ערבים־יהודים ‎ לשנת ‎ 2008. ‎ הנתון ‎ הראשון ‎ שציין ‎ הוא,‎ 
כי ‎ "רוב ‎ הערבים ‎ והיהודים ‎ בעד ‎ שילוב, ‎ הערבים ‎ תומכים‎ 
יותר ‎ בשילוב ‎ מאשר ‎ היהודים....", ‎ והוא ‎ מוסיף, ‎ כי ‎ יותר ‎ מ-‎ 
61%  מהערבים ‎ מרגישים ‎ שישראל ‎ היא ‎ מקום ‎ טוב ‎ לחיות ‎ בו.‎ 
ובנפרד, ‎ שבדומה ‎ ל-50% ‎ בקירוב ‎ מהיהודים, ‎ קרוב ‎ ל-60%‎ 
מהערבים ‎ חשים ‎ אי-אמון ‎ כלפי ‎ המשטרה. ‎ בדוח ‎ ממצאים‎ 
המראים, ‎ כי ‎ בנושאים ‎ רבים ‎ יש ‎ מכנה ‎ משותף ‎ מספיק ‎ רחב‎ 
בדעות ‎ הנשאלים ‎ הערבים ‎ והיהודים, ‎ לדיונים ‎ ולעשייה‎ 
משותפת ‎ בנושאים ‎ חברתיים־פוליטיים. ‎ רצוי, ‎ כי ‎ ראשי ‎ מרצ‎ 
ילמדו ‎ וישקלו, ‎ כיצד ‎ ניתן ‎ לנצל ‎ באופן ‎ חיובי ‎ את ‎ הדברים‎ 
שנכתבו ‎ בדוח ‎ זה.‎ 

במסגרת ‎ הסיסמאות ‎ שנכללו ‎ במצע ‎ מרצ ‎ בבחירות, ‎ לא ‎ היה‎ 
לה ‎ סיכוי ‎ להצליח. ‎ המסרים ‎ היו ‎ דלים ‎ ומשומשים, ‎ והיה ‎ ברור‎ 
שלא ‎ ישכנעו. ‎ כדי ‎ שהתנועה ‎ תשנה ‎ כיוון, ‎ חיוני, ‎ כי ‎ נבחריה‎ 
ישכנעו ‎ את ‎ ציבור ‎ בוחריה, ‎ את ‎ אלה ‎ שנטשו, ‎ ואת ‎ אלה ‎ שטרם‎ 


מצאו ‎ גוף ‎ שיענה ‎ על ‎ כמיהותיהם ‎ ־  כי ‎ מרצ ‎ תפעל ‎ בכנות‎ 
ובהתלהבות ‎ למען ‎ השלום, ‎ בשיתוף ‎ עם ‎ כל ‎ אזרחי ‎ ישראל,‎ 
המאמינים ‎ שזו ‎ הדרך. ‎ כדי ‎ לעשות ‎ זאת, ‎ חיוני ‎ לגייס ‎ מתנדבים‎ 
רבים ‎ לפרק ‎ זמן ‎ ממושך. ‎ אשתקד ‎ עשה ‎ כך ‎ בהצלחה ‎ רבה ‎ ברק‎ 
אובמה ‎ בארה״ב. ‎ ספק ‎ אם ‎ חברי ‎ הכנסת ‎ הנוכחיים ‎ של ‎ מרצ,‎ 
או ‎ המופיעים ‎ בעשיריית ‎ המועמדים ‎ הראשונים ‎ -  הם ‎ חריפי‎ 
מחשבה ‎ או ‎ בעלי ‎ יכולת ‎ שכנוע, ‎ המתקרבים ‎ לכישוריו ‎ של‎ 
ברק ‎ אובמה, ‎ אך ‎ זה ‎ מה ‎ שיש ‎ לנו. ‎ מרצ ‎ צריכה ‎ להיהפך‎ 
למפלגת ‎ שלום ‎ אמיתית, ‎ דבר ‎ שיאפשר ‎ לה ‎ לטפס ‎ החוצה‎ 
מהבור ‎ העמוק ‎ שבו ‎ היא ‎ כיום. ‎ חבל ‎ לבזבז ‎ זמן, ‎ יש ‎ להתחיל‎ 
במשימה ‎ כבר ‎ היום.‎ 

דן ‎ בבלי, ‎ יו״ר ‎ המרכז ‎ היהודי-ערבי‎ 
באוניברסיטת ‎ חיפה, ‎ תושב ‎ מצפה ‎ חרשים ‎ בגליל‎ 
(פורסם ‎ לראשונה ‎ באתר‎ :61חץ)‎ 

ח״כ ‎ אגבריה ‎ ביקש ‎ להשתתף‎ 
בוועדת ‎ החקירה ‎ של ‎ האו״ם‎ 

ח״כ ‎ עפו ‎ אגבריה ‎ (חד״ש) ‎ פנה ‎ בשבוע ‎ שעבר ‎ למזכ״ל‎ 
האו״ם ‎ באן ‎ קי-מון ‎ בבקשה ‎ לאפשר ‎ לו ‎ להשתתף ‎ בוועדת‎ 
החקירה ‎ של ‎ האו״ם, ‎ הבודקת ‎ בימים ‎ אלה, ‎ האם ‎ ישראל‎ 
ביצעה ‎ פשעי ‎ מלחמה ‎ במהלך ‎ מלחמת ‎ עזה. ‎ אגבריה ‎ ציין‎ 
בפנייתו, ‎ כי ‎ "כחבר ‎ בכנסת ‎ ישראל ‎ וכמי ‎ שעבד ‎ כרופא ‎ במשך‎ 
יותר ‎ מ-30 ‎ שנה ‎ במוסדות ‎ רפואיים ‎ מובילים ‎ בישראל, ‎ אני‎ 
פונה ‎ אליך ‎ בבקשה ‎ לאפשר ‎ לי ‎ לקחת ‎ חלק ‎ פעיל ‎ במשלחת‎ 
הבדיקה ‎ של ‎ האו״ם. ‎ ברצוני ‎ לחלוק ‎ עם ‎ הוועדה ‎ את ‎ ניסיוני‎ 
ואת ‎ תובנותי ‎ כרופא ‎ בנוגע ‎ לנושאים ‎ שהוועדה ‎ חוקרת".‎ 

ח״כ ‎ אגבריה ‎ הביע ‎ תקווה, ‎ כי ‎ הוועדה ‎ לא ‎ תחסוך ‎ מאמצים,‎ 
כדי ‎ לחשוף ‎ "את ‎ פשעי ‎ המלחמה ‎ ואת ‎ הזוועות ‎ שישראל‎ 
ביצעה ‎ במהלך ‎ המתקפה ‎ הצבאית ‎ נגד ‎ עזה, ‎ ושתוצאותיה‎ 
הסופיות ‎ יסייעו ‎ להעמיד ‎ לדין ‎ את ‎ פושעי ‎ המלחמה‎ 
הישראלים". ‎ הוא ‎ גינה ‎ את ‎ החלטת ‎ ממשלת ‎ ישראל ‎ שלא‎ 
לשתף ‎ פעולה ‎ עם ‎ הוועדה, ‎ הפועלת ‎ בעזה.‎ 

נדחתה ‎ הצעת ‎ "עיר ‎ לכולנו"‎ 
להקים ‎ מועצה ‎ אקולוגית ‎ עירונית‎ 

ברוב ‎ קולות ‎ דחתה ‎ מועצת ‎ עיריית ‎ ת״א-יפו ‎ בשבוע ‎ שעבר‎ 
את ‎ ההצעה ‎ של ‎ "פורום ‎ הסביבה" ‎ של ‎ "עיר ‎ לכולנו" ‎ להקמת‎ 
מועצה ‎ אקולוגית ‎ עירונית. ‎ בהצבעה, ‎ הצטרפו ‎ חברי ‎ המועצה‎ 
של ‎ מרצ ‎ ו״לתת ‎ לחיות" ‎ לחברי ‎ המועצה ‎ של ‎ "עיר ‎ לכולנו"‎ 
ותמכו ‎ בהצעה. ‎ נציגי ‎ מפלגת ‎ "הירוקים", ‎ החברה ‎ בקואליציה,‎ 
הצביעו ‎ נגד.‎ 

דובר ‎ "עיר ‎ לכולנו" ‎ מסר, ‎ כי ‎ "במעשה ‎ זה ‎ ממשיכה‎ 
הקואליציה ‎ במועצת ‎ העיר ‎ לנקוט ‎ בטקטיקה, ‎ הממאנת ‎ לקבל‎ 
הצעות ‎ של ‎ האופוזיציה ‎ במועצת ‎ העיר, ‎ גם ‎ אם ‎ יש ‎ להן‎ 
תמיכה. ‎ יתכן ‎ ש׳עיר ‎ לכולנו׳ ‎ תצליח ‎ בכל ‎ זאת ‎ לגייס ‎ תמיכה‎ 
נוספת ‎ להצעה ‎ במסגרת ‎ הוועדות ‎ העירוניות".‎ 

חבר ‎ המועצה ‎ מטעם ‎ "עיר ‎ לכולנו", ‎ ד״ר ‎ נח ‎ עפרון, ‎ הציג‎ 
למועצת ‎ העיר ‎ את ‎ ההצעה ‎ להקים ‎ "מועצה ‎ אקולוגית‎ 
עירונית״ ‎ -  גוף ‎ עירוני, ‎ המורכב ‎ מאנשי ‎ סביבה ‎ ומינהל ‎ עירוני,‎ 
שמטרתו ‎ לקדם ‎ ולטפל ‎ באופן ‎ מערכתי ‎ ובשיתוף ‎ הציבור‎ 
בענייני ‎ משק ‎ המים, ‎ השטחים ‎ הירוקים ‎ והפתוחים, ‎ החי‎ 
והצומח. ‎ כיום ‎ לא ‎ קיים ‎ גוף, ‎ המאחד ‎ את ‎ המידע ‎ והידע‎ 
בתחום ‎ האקולוגי ‎ לכלל ‎ ראיה ‎ מערכתית. ‎ החלטות ‎ חשובות‎ 
בתחום ‎ זה ‎ מתקבלות ‎ בראיה ‎ הצרה ‎ של ‎ כל ‎ גוף ‎ מנהלי.‎ 


פמיניזם‎ /3‎ 


להתאחד ‎ במחאה ‎ נגד ‎ התקציב ‎ הממשלתי‎ 

המדינה ‎ צריכה ‎ להבטיח ‎ את ‎ קיומנו, ‎ ולא ‎ לדאוג ‎ לאליטה ‎ צרה.‎ 


מאת ‎ דורית ‎ אברמוביץ'‎ 

לקראת ‎ קריאה ‎ ראשונה ‎ בכנסת, ‎ באמצע ‎ יוני, ‎ של ‎ חוק‎ 
תקציב ‎ המדינה ‎ הבא, ‎ לקראת ‎ עוד ‎ קיצוץ ‎ רוחבי, ‎ שמשמעו‎ 
קיצוץ ‎ דווקא ‎ במשרדי ‎ העבודה, ‎ הבריאות, ‎ השיכון, ‎ החינוך‎ 
והרווחה, ‎ החליטו ‎ הארגונים ‎ הפמיניסטיים ‎ בישראל ‎ לצאת‎ 
למהלך ‎ מחאה ‎ ציבורי ‎ ורחב. ‎ הפמיניסטיות ‎ מודיעות ‎ קבל ‎ עם‎ 
ועדה ‎ -  איננו ‎ מוכנות ‎ כי ‎ תשתמשו ‎ במונח ‎ "משבר ‎ כלכלי",‎ 
כדי ‎ להמשיך ‎ ולערער ‎ את ‎ הביטחון ‎ הקיומי ‎ של ‎ רוב‎ 
האוכלוסייה.‎ 

משנות ‎ ה-80׳, ‎ ובשנים ‎ האחרונות ‎ ביתר ‎ תאוצה, ‎ מפריטה‎ 
הממשלה ‎ כמעט ‎ כל ‎ שירות ‎ חברתי. ‎ ועתה ‎ היא ‎ משתמשת‎ 
בתירוץ ‎ המיתון ‎ וה״אין ‎ ברירה". ‎ זה ‎ הזמן ‎ לתהות, ‎ כיצד ‎ אותו‎ 
קיצוץ ‎ רוחבי ‎ רע ‎ ונמהר ‎ יתמקד ‎ דווקא ‎ בהפחתת ‎ עד ‎ מיגור‎ 
שלל ‎ שירותים ‎ חברתיים, ‎ ויותיר ‎ נשים ‎ ואנשים ‎ ללא ‎ שירותי‎ 
עבודה ‎ ורווחה, ‎ כמעט ‎ אך ‎ ורק ‎ עם ‎ רפואה ‎ פרטית, ‎ ועם ‎ מחסור‎ 
חמור ‎ בדיור ‎ ציבורי.‎ 

יש ‎ לתהות, ‎ האם ‎ יקוצצו ‎ גם ‎ התקציבים ‎ הצבאיים, ‎ לרבות‎ 
המימון ‎ לבנייה ‎ בהתנחלויות, ‎ להארכת ‎ החומה, ‎ לשכלול ‎ כלי‎ 
המלחמה? ‎ זו ‎ אינה ‎ שאלה ‎ רטורית ‎ במדינה ‎ שמתבלבלת ‎ בין‎ 
ביטחון ‎ לבין ‎ עוד ‎ יציאה ‎ למלחמה.‎ 

ב׳קיצוץ ‎ רוחבי׳ ‎ הכוונה ‎ היא ‎ לפגיעה ‎ ישירה ‎ בביטחון‎ 
הקיומי־הבריאותי-הכלכלי ‎ דווקא ‎ של ‎ אותן ‎ אוכלוסיות‎ 
מפריפריה ‎ גדולה. ‎ שאלה: ‎ מדוע ‎ ממשיכים ‎ להחליש ‎ בדיוק‎ 
את ‎ אלה ‎ שממילא ‎ מודרות ‎ ומודרים ‎ מכל ‎ ביטחון ‎ כלכלי-‎ 
חברתי ‎ והכנסה ‎ בטוחה ‎ ? 

זה ‎ הזמן ‎ לצאת ‎ לרחובות. ‎ הגיעה ‎ העת ‎ ליצור ‎ מסה ‎ אזרחית‎ 
גדולה ‎ וקריטית, ‎ שתאמר ‎ די ‎ לממשלה, ‎ לא ‎ עוד. ‎ אל ‎ תעשו‎ 
שימוש ‎ במונח ‎ "משבר ‎ כלכלי" ‎ כדי ‎ לקצץ ‎ בביטחוננו ‎ הכלכלי,‎ 
שגם ‎ כך ‎ נותר ‎ רעוע ‎ אחרי ‎ שנים ‎ ארוכות ‎ של ‎ הפרטה ‎ סדרתית.‎ 
אל ‎ תשתמשו ‎ בתירוץ ‎ של ‎ מיתון, ‎ כדי ‎ להפחית ‎ דווקא‎ 
מתקציבי ‎ השירותים ‎ החברתיים, ‎ שלולא ‎ הם ‎ רבות ‎ ורבים‎ 
יוותרו ‎ ללא ‎ כל ‎ הגנה ‎ על ‎ קיומם. ‎ זה ‎ הזמן ‎ לקרוא ‎ ולדרוש, ‎ אם‎ 
לקיצוצים ‎ אתם ‎ תאבים, ‎ כי ‎ לכאורה ‎ אין ‎ מספיק ‎ כסף ‎ בתקציב‎ 
המדינה, ‎ קצצו ‎ נא ‎ במשרותיכם, ‎ במשרדיכם, ‎ בנסיעותיכם,‎ 
ביועצי ‎ התקשורת ‎ שלכם, ‎ בעוד ‎ בנייה ‎ של ‎ התנחלות ‎ וכביש‎ 
עוקף. ‎ זו ‎ העת ‎ שתזכרו, ‎ זו ‎ קודם־כל ‎ מדינתנו.‎ 

עשרות ‎ ארגונים ‎ פמיניסטיים ‎ כבר ‎ נערכים ‎ לצעדי ‎ מחאה,‎ 
להשמעת ‎ קול ‎ המחאה ‎ הרם ‎ של ‎ האוכלוסייה. ‎ אל ‎ הארגונים‎ 
יצטרפו ‎ עוד ‎ שלל ‎ איגודים ‎ מקצועיים ‎ וציבור ‎ רחב. ‎ כל ‎ אלה‎ 
יגידו: ‎ דיי ‎ מאסנו ‎ במדיניות ‎ כלכלית ‎ שמפריטה ‎ את ‎ ביטחוננו‎ 
ומותירה ‎ אותנו ‎ מובטלות, ‎ מובטלים, ‎ קורסים ‎ תחת ‎ העסקה‎ 
פוגענית, ‎ מסתפקים ‎ בלית ‎ ברירה ‎ בשכר ‎ זעום, ‎ שמותיר ‎ מאות‎ 
אלפים ‎ רעבים ‎ וחולים. ‎ מאסנו ‎ לקרוא, ‎ כי ‎ אין ‎ כאן ‎ כסף‎ 
במדינה.‎ 

המסרים, ‎ שעוברים ‎ לציבור ‎ הרחב ‎ באדיבותם ‎ של ‎ יועצי‎ 
תקשורת, ‎ הפסיקו ‎ לשכנע ‎ אותנו, ‎ כאילו ‎ בשל ‎ המיתון ‎ אין‎ 
תקציב ‎ עבור ‎ כיתות ‎ לימוד, ‎ לשכר ‎ הוגן ‎ לעובדות ‎ חינוך‎ 
ורווחה, ‎ להבטחת ‎ ולהשלמת ‎ הכנסה ‎ ראויה, ‎ ליצירת ‎ מקומות‎ 


ראויים ‎ לתעסוקה, ‎ לבניית ‎ דיור ‎ במחירים ‎ נגישים ‎ עבור ‎ רוב‎ 
האוכלוסייה, ‎ ליצירת ‎ משרות ‎ תקינות ‎ והוגנות ‎ במקום ‎ העסקה‎ 
שעתית, ‎ שמותירה ‎ מאות ‎ אלפי ‎ עובדים ‎ ועובדים ‎ ללא ‎ יכולת‎ 
לכלכל ‎ את ‎ משפחותיהם.‎ 

זה ‎ הזמן ‎ שארגונים ‎ פמיניסטיים ‎ וחברתיים, ‎ איגודים‎ 
מקצועיים ‎ וציבור ‎ רחב ‎ יתאגדו ‎ למהלך ‎ מחאה ‎ מגייס. ‎ כל ‎ אלה‎ 
יודיעו ‎ לממשלת ‎ קיצוץ ‎ ומידור: ‎ התבלבלתם ‎ לגמרי, ‎ המדינה‎ 
נועדה ‎ לדאוג ‎ לביטחוננו ‎ ולא ‎ לביטחון ‎ של ‎ אליטה ‎ צרה,‎ 
העושה ‎ שימוש ‎ בסלוגן ‎ של ‎ משבר ‎ כלכלי, ‎ על ‎ מנת ‎ להסיר‎ 
מאתנו ‎ כל ‎ הגנה ‎ חברתית-כלכלית ‎ ראויה.‎ _ 

רשות ‎ בתי ‎ הסוהר:‎ 

הכלא ‎ הפרטי ‎ יעלה ‎ 20%  יותר‎ 

עלות ‎ הקמת ‎ הכלא ‎ הפרט■ ‎ בנגב ‎ ותפעולו ‎ ביד■‎ 
יזמים ‎ פרטיים ‎ גבוהה ‎ בכ־20% ‎ מהעלות ‎ של ‎ ההקמה‎ 
וההפעלה ‎ בידי ‎ שירות ‎ בת■ ‎ הסוהר ‎ ־  כך ‎ קובע ‎ דין‎ 
וחשבון ‎ פנימי ‎ של ‎ השירות.‎ 

הדו״ח ‎ גובש ‎ בעקבות ‎ בדיקה ‎ מקיפה, ‎ שערך ‎ שב״ס‎ 
לאחרונה. ‎ ממצאי ‎ הדו״ח ‎ סותרים ‎ את ‎ הנחת ‎ המוצא ‎ של‎ 
המדינה, ‎ עליה ‎ הכריזה ‎ בעת ‎ מתן ‎ האישור ‎ להקמת ‎ הכלא‎ 
הפרטי. ‎ הטענה ‎ הרשמית ‎ הייתה, ‎ כי ‎ הקמה ‎ ותפעול ‎ בידי‎ 
בעלים ‎ פרטי ‎ יחסכו ‎ 15%  מהעלות.‎ 

התחשיב ‎ הראשוני ‎ של ‎ המדינה ‎ העריך, ‎ כי ‎ הקמת ‎ הכלא‎ 
בידי ‎ יזם ‎ פרטי, ‎ שגם ‎ יתפעל ‎ את ‎ הכלא ‎ במשך ‎ 25  שנים,‎ 
תחסוך ‎ למדינה ‎ 200-150  מיליון ‎ שקל ‎ -  רובם ‎ באמצעות‎ 
חיסכון ‎ בשכר ‎ סוהרים. ‎ חישוב ‎ זה, ‎ הוא ‎ ששכנע ‎ את ‎ בכירי‎ 
שב״ס ‎ לשתף ‎ פעולה ‎ עם ‎ המהלך. ‎ אולם ‎ בשנה ‎ האחרונה ‎ החלו‎ 
בשב״ס ‎ להתריע ‎ כי ‎ עלויות ‎ ההקמה ‎ יקרות ‎ משמעותית. ‎ לפני‎ 
כשנה ‎ העריך ‎ בכיר ‎ בשירות ‎ כי ‎ עלויות ‎ ההקמה ‎ הפרטית‎ 
גבוהות ‎ ב-30% ‎ מאלו ‎ של ‎ המדינה.‎ 

פתיחתו ‎ של ‎ הכלא ‎ נועדה ‎ להתקיים ‎ בימים ‎ אלה, ‎ אלא‎ 
שלאחרונה ‎ הוציא ‎ בית ‎ המשפט ‎ העליון ‎ צו ‎ ביניים, ‎ המונע ‎ את‎ 
הפעלת ‎ הכלא. ‎ הצו ‎ הוצא ‎ במסגרת ‎ עתירה ‎ נגד ‎ חוקיות ‎ הפרטת‎ 
בתי ‎ הסוהר ‎ שהגישו ‎ עורכי ‎ הדין ‎ אפי ‎ מיכאלי, ‎ גלעד ‎ ברנע,‎ 
אביב ‎ וסרמן ‎ ויעל ‎ ברדה.‎ 

במכרז ‎ להקמת ‎ הכלא ‎ זכו ‎ ב-2006 ‎ אפריקה ‎ ישראל, ‎ מנרב‎ 
הנדסה ‎ ואימרלד ‎ האמריקנית. ‎ המכרז ‎ קבע ‎ כי ‎ הכלא ‎ ייבנה‎ 
בתוך ‎ 32  חודשים ‎ בסמוך ‎ למתחם ‎ הכליאה ‎ אשל ‎ בבאר ‎ שבע,‎ 
ויאכלס ‎ 800  אסירים.‎ 

הממונה ‎ על ‎ השכר ‎ מתנגד ‎ לשכר ‎ מינימום‎ 

הממונה ‎ על ‎ השכר ‎ באוצר, ‎ אילן ‎ לוין, ‎ אמר ‎ בשבוע ‎ שעבר‎ 
בריאיון ‎ ל״כלכליסט", ‎ כי ‎ אף ‎ שפערי ‎ השכר ‎ מדאיגים ‎ אותו,‎ 
הוא ‎ סבור ‎ שחוק ‎ שכר ‎ המינימום ‎ גרם ‎ נזק ‎ למשק.‎ 

"חוק ‎ שכר ‎ המינימום ‎ גרם ‎ להוצאת ‎ מפעלים ‎ מישראל ‎ לחוץ‎ 
לארץ, ‎ למשל ‎ בענף ‎ הטקסטיל", ‎ אמר ‎ לוין, ‎ והוסיף: ‎ "יש‎ 
לחשוב ‎ מחדש ‎ על ‎ הנושא. ‎ באזורי ‎ פיתוח, ‎ למשל, ‎ עם ‎ הסכמה‎ 
של ‎ העובדים, ‎ אפשר ‎ לעשות ‎ הסכם ‎ קיבוצי ‎ עם ‎ שכר ‎ נמוך‎ 
משכר ‎ המינימום".‎ 


דמוקרטיה‎ /4‎ 


ושוב ‎ סדרה ‎ של ‎ חוקים ‎ דרקוניים‎ 

20  שנות ‎ מאסר ‎ למי ‎ שיסייע‎ 
לפליט ‎ מדארפור‎ 

מליאת ‎ הכנסת ‎ החילה ‎ בשבוע ‎ שעבר ‎ דין ‎ רציפות ‎ על ‎ שורה‎ 
של ‎ חוקים ‎ דרקוניים, ‎ שיצטרפו ‎ לחוקים ‎ האנטי-דמוקרטיים‎ 
הרבים ‎ שחוקקה ‎ הכנסת ‎ בשנים ‎ האחרונות, ‎ ובמיוחד‎ 
בשבועות ‎ האחרונים, ‎ שמעליהם ‎ מתנוסס ‎ דגל ‎ שחור ‎ של ‎ אי־‎ 
חוקיות.‎ 

כך, ‎ למשל, ‎ אישרה ‎ הכנסת ‎ בשבוע ‎ שעבר ‎ הצעת ‎ חוק‎ 
(כהוראת ‎ שעה), ‎ אשר ‎ רומסת ‎ את ‎ זכויות ‎ העובדים, ‎ המעוגנות‎ 
בהסכמי ‎ עבודה ‎ חתומים. ‎ לפי ‎ הצעת ‎ החוק, ‎ תישלל‎ 
מהעובדים ‎ מחצית ‎ מדמי ‎ ההבראה ‎ המגיעים ‎ להם ‎ לפי ‎ הסכמי‎ 
העבודה. ‎ הצעת ‎ החוק ‎ תחול ‎ על ‎ כל ‎ העובדים, ‎ לרבות ‎ על ‎ אלה,‎ 
כמו ‎ המורים, ‎ למשל, ‎ אותם ‎ עופר ‎ עיני, ‎ יו״ר ‎ ההסתדרות, ‎ אינו‎ 
מייצג.‎ 

ח״כ ‎ דב ‎ חנין ‎ (חד״ש) ‎ הוקיע ‎ (2.6) ‎ את ‎ הצעת ‎ החוק‎ 
"למניעת ‎ הסתננות", ‎ אשר ‎ גוזרת ‎ עונשי ‎ מאסר ‎ כבדים ‎ על‎ 
פליטים, ‎ שעוברים ‎ את ‎ הגבול. ‎ לפי ‎ הצעת ‎ החוק, ‎ אם ‎ מי‎ 
שהוביל ‎ את ‎ הפליט ‎ היה ‎ חמוש ‎ בסכין, ‎ הפליט ‎ עצמו ‎ צפוי‎ 
לעונש ‎ מאסר ‎ של ‎ 20  שנה ‎ בגין ‎ הסתננות. ‎ ואם ‎ לא ‎ די ‎ בכך,‎ 
נכתב ‎ בהצעת ‎ החוק, ‎ כי ‎ בעלי ‎ מצפון, ‎ אשר ‎ מסייעים ‎ לפליטים‎ 
שהגיעו ‎ לארץ ‎ בצורה ‎ לא ‎ חוקית, ‎ יהיו ‎ צפויים ‎ אף ‎ הם ‎ לעונש‎ 
של ‎ 20  שנות ‎ מאסר.‎ 

דב ‎ חנין, ‎ אשר ‎ היה ‎ חבר ‎ הכנסת ‎ היחיד ‎ שהצביע ‎ במליאה‎ 
נגד ‎ החוק ‎ למניעת ‎ הסתננות, ‎ ציין, ‎ כי ‎ יהודים ‎ רבים ‎ ניצלו‎ 
בשעתו, ‎ כאשר ‎ בעלי ‎ מצפון ‎ נתנו ‎ להם ‎ מחסה ‎ תוך ‎ סיכון‎ 
חייהם.‎ 

בהמשך ‎ דבריו ‎ הוקיע ‎ חנין ‎ את ‎ כוונת ‎ הקואליציה ‎ לגזול‎ 
מהאופוזיציה ‎ את ‎ נציגה ‎ בוועדה ‎ לבחירת ‎ שופטים.‎ 

בהתייחסו ‎ לתרגיל ‎ העורף, ‎ שנוהל ‎ בשבוע ‎ שעבר, ‎ התריע‎ 
חנין ‎ על ‎ כך, ‎ שאחד ‎ התרגילים ‎ היה ‎ -  דיכוי ‎ הפגנות ‎ של‎ 
אזרחים ‎ ערבים. ‎ חנין ‎ הדגיש, ‎ כי ‎ אופי ‎ זה ‎ של ‎ התרגיל ‎ הופך ‎ גם‎ 
אותו ‎ לפגיעה ‎ בדמוקרטיה, ‎ לחלק ‎ ממהלך ‎ פוליטי ‎ שנועד‎ 
לסמן ‎ את ‎ האוכלוסייה ‎ הערבית ‎ בכללותה ‎ כאוייב.‎ 

האבטלה ‎ -  אסון ‎ חברת■‎ 

בהעלותו ‎ הצעה ‎ דחופה ‎ לסדר ‎ היום ‎ בנושא ‎ הגידול‎ 
באבטלה, ‎ ציין ‎ ח״כ ‎ מוחמר ‎ ברכה ‎ (חד״ש), ‎ כי ‎ ברבע‎ 
הראשון ‎ של ‎ 2009  עלה ‎ מספר ‎ דורשי ‎ העבודה ‎ עד ‎ ל-228‎ 
אלף. ‎ גם ‎ בחודשים ‎ האחרונים ‎ נמשך ‎ גל ‎ הפיטורים, ‎ ולכן ‎ צפוי‎ 
שמספר ‎ המובטלים ‎ ימשיך ‎ לגדול.‎ 

ברכה ‎ הוקיע ‎ את ‎ החלטת ‎ הממשלה ‎ להרחיב ‎ את ‎ "תוכנית‎ 
ויסקונסין", ‎ שנועדה ‎ להפריט ‎ את ‎ שירות ‎ התעסוקה ‎ ולגזול‎ 
גימלאות ‎ מחסרי ‎ מקור ‎ קיום. ‎ בכוונת ‎ הממשלה, ‎ אמר, ‎ לבטל‎ 
הקלות ‎ מסויימות, ‎ שיזם ‎ השר ‎ אלי ‎ ישי, ‎ ולהחזיר ‎ לחברות‎ 
הפרטיות, ‎ שהן ‎ הזכייניות, ‎ את ‎ המתכונת ‎ הפוגענית ‎ הקודמת.‎ 

העמקת ‎ הפערים ‎ בין ‎ עניים ‎ לעשירים‎ 

בעקבות ‎ דו״ח ‎ מרכז ‎ אדוה ‎ בנושא ‎ "עוגת ‎ ההכנסה‎ 
הלאומית", ‎ הציג ‎ ח״כ ‎ עפו ‎ אגבריה ‎ (חד״ש) ‎ את ‎ מצבם‎ 
הקשה ‎ במיוחד ‎ של ‎ העובדים ‎ הערבים. ‎ אגבריה ‎ תבע ‎ לפתוח‎ 
את ‎ שערי ‎ המגזר ‎ הציבורי ‎ בפני ‎ העובדים ‎ הערבים, ‎ ולקלוט‎ 
ערבים ‎ בחברות ‎ כמו ‎ חברת ‎ החשמל ‎ ומקורות.‎ 


בהתייחסו ‎ לסקר ‎ של ‎ ההסתדרות ‎ הרפואית ‎ בנושא ‎ הרחבת‎ 
הפערים ‎ בגישה ‎ לשירותים ‎ רפואיים, ‎ ציין ‎ ח״כ ‎ אגבריה ‎ ב-3.6,‎ 
את ‎ הנתון ‎ החמור, ‎ לפיו ‎ אחד ‎ מכל ‎ שמונה ‎ אזרחים ‎ ויתר ‎ בשנה‎ 
האחרונה ‎ על ‎ רכישת ‎ תרופות ‎ בשל ‎ מצוקה ‎ כלכלית. ‎ מאותה‎ 
סיבה, ‎ ויתרו ‎ עשירית ‎ מהישראלים ‎ על ‎ ביקור ‎ אצל ‎ רופא,‎ 
לרבות ‎ רופא ‎ ילדים.‎ 

אגבריה ‎ ציין, ‎ כי ‎ זו ‎ תעודת ‎ עניות ‎ לחברה ‎ הישראלית,‎ 
ששירותי ‎ בריאות ‎ הפכו ‎ נחלתם ‎ של ‎ העשירים, ‎ ואילו ‎ חולים‎ 
עניים ‎ נתפסים ‎ כנטל ‎ על ‎ המערכת.‎ 

באותו ‎ דיון ‎ אמר ‎ ח "כ ‎ דב ‎ חנין, ‎ כי ‎ אחד ‎ הנתונים ‎ הקשים‎ 
בדו״ח ‎ ההסתדרות ‎ הרפואית ‎ הוא ‎ הגידול, ‎ במהלך ‎ העשור‎ 
האחרון, ‎ של ‎ שיעור ‎ ההוצאה ‎ הפרטית ‎ לבריאות ‎ מ-34 ‎ ל-43‎ 
אחוזים ‎ מההוצאה ‎ הלאומית ‎ לבריאות. ‎ נתונים ‎ אלה ‎ הם‎ 
תוצאה ‎ של ‎ מדיניות ‎ ממשלתית ‎ המייבשת ‎ את ‎ מערכת‎ 
הבריאות, ‎ אמר ‎ חנין, ‎ וקרא ‎ לממשלה ‎ להעלות ‎ באופן ‎ דרמטי‎ 
את ‎ התקציבים ‎ הציבוריים ‎ למימון ‎ שירותי ‎ הבריאות.‎ 

המהלך ‎ להפרטת ‎ קרקעות ‎ המדינה‎ 

בהתייחסו ‎ להצעת ‎ הרפורמה ‎ במינהל ‎ מקרקעי ‎ ישראל, ‎ ציין‎ 
ח״כ ‎ ח  נא ‎ סוייד ‎ (חד״ש), ‎ כי ‎ הממשלה ‎ מתכוונת ‎ לכלול‎ 
בתוכנית ‎ ההפרטה ‎ של ‎ מקרקעי ‎ ישראל ‎ גם ‎ קרקעות ‎ שהופקעו‎ 
בשעתו ‎ לצורכי ‎ ציבור, ‎ אך ‎ לא ‎ נעשה ‎ בהן ‎ שימוש ‎ ציבורי.‎ 
קרקעות ‎ אלה ‎ יש ‎ להחזיר ‎ לבעליהן, ‎ שמהם ‎ הופקעו. ‎ סוייד‎ 
תבע ‎ להוציא ‎ את ‎ הרפורמה ‎ הזאת ‎ מ״חוק ‎ ההסדרים", ‎ כדי‎ 
שהכנסת ‎ תוכל ‎ לדון ‎ בכובד ‎ ראש ‎ בהיבטיה ‎ השונים, ‎ לרבות‎ 
ההיבט ‎ של ‎ הפרטה.‎ 

בית ‎ המחוקקים‎ 

חישוב ‎ שכר ‎ לימוד ‎ לצורך ‎ הנחה ‎ בארנונה‎ 

ח״כ ‎ חנא ‎ סוייד ‎ (חד״ש) ‎ העלה ‎ (1.6) ‎ בקריאה ‎ טרומית ‎ את‎ 
הצעת ‎ החוק, ‎ שנועדה ‎ להכליל ‎ את ‎ התשלום ‎ בגין ‎ שכר ‎ לימוד‎ 
במוסד ‎ להשכלה ‎ גבוהה ‎ בחישובי ‎ ההנחה ‎ בארנונה.‎ 

סוייד ‎ ציין, ‎ כי ‎ משפחות ‎ רבות ‎ מתקשות ‎ לממן ‎ את ‎ שכר‎ 
הלימוד ‎ בשל ‎ מצבן ‎ הקשה. ‎ הנחה ‎ בארנונה ‎ בגין ‎ שכר ‎ הלימוד‎ 
תקל ‎ על ‎ המשפחות ‎ ותעודד ‎ לימודים ‎ אקדמיים. ‎ ואילו‎ 
הסטודנטים, ‎ ברוכשם ‎ השכלה ‎ יחזקו ‎ את ‎ היישובים, ‎ ולכן ‎ זו‎ 
השקעה ‎ כדאית ‎ לרשות ‎ המקומית.‎ 

הצעת ‎ החוק ‎ זכתה ‎ בתמיכתם ‎ של ‎ 25  ח״כים, ‎ אך ‎ נדחתה‎ 
בשל ‎ התנגדותם ‎ של ‎ 41  ח״כים.‎ 

לשחרר ‎ אסירים ‎ פלסטינים‎ 

כדי ‎ שישוחרר ‎ גלעד ‎ שליט‎ 

בדיון ‎ על ‎ גלעד ‎ שליט ‎ (3.6), ‎ אמר ‎ ח״כ ‎ דב ‎ חנין, ‎ כי ‎ על‎ 
הממשלה ‎ לשים ‎ קץ ‎ לסבלו ‎ של ‎ גלעד ‎ שליט, ‎ הנמצא ‎ בשבי‎ 
כבר ‎ שלוש ‎ שנים, ‎ ולשם ‎ כך ‎ עליה ‎ לשחרר ‎ את ‎ מאות ‎ האסירים,‎ 
ששמותיהם ‎ הועברו ‎ בידי ‎ חמאס, ‎ ובמיוחד ‎ את ‎ מרואן ‎ ברגותי.‎ 
יום ‎ הסביבה ‎ 2009  בכנסת‎ 

ב-9 ‎ ביוני, ‎ תציין ‎ הכנסת ‎ את ‎ יום ‎ הסביבה ‎ הבינלאומי.‎ 

השדולה ‎ הסביבתית ‎ בראשות ‎ ח״כ ‎ ד״ר ‎ דב ‎ חנין ‎ (חד״ש)‎ 
וח״כ ‎ אופיר ‎ פינס ‎ פז‎ (עבודה), ‎ בשיתוף ‎ ארגון ‎ "חיים ‎ וסביבה"‎ 
-  ארגון ‎ הגג ‎ של ‎ ארגוני ‎ הסביבה ‎ בישראל, ‎ תערוך ‎ במהלך‎ 
היום ‎ דיון ‎ בנושא ‎ הכנות ‎ הממשלה ‎ לוועידת ‎ האקלים‎ 
בקופנהגן ‎ 2009, ‎ וביישום ‎ חוק ‎ האכיפה ‎ הסביבתית ‎ ברשויות‎ 
המקומיות. ‎ במהלך ‎ היום ‎ יקיימו ‎ ועדות ‎ הכנסת ‎ השונות ‎ עשרה‎ 
דיונים ‎ מיוחדים ‎ לציון ‎ יום ‎ הסביבה.‎ 


ההר ‎ ההווה‎ /5‎ 


אמת ‎ בפרסום‎ 

על ‎ החיוך ‎ של ‎ בנק ‎ דיסקונט, ‎ המבט ‎ של ‎ אריסון, ‎ והקשר ‎ בין ‎ כסף ‎ לנין ‎ א״ג,.‎ 


מאת ‎ נועם ‎ יורן‎ 

על ‎ מה ‎ מתנהל ‎ המאבק ‎ בין ‎ שרי‎ 
אריסון, ‎ בעלת ‎ גרעין ‎ השליטה ‎ בבנק‎ 
הפועלים, ‎ לבין ‎ נגיד ‎ בנק ‎ ישראל,‎ 
סטנלי ‎ פישר? ‎ אנחנו ‎ כמובן ‎ לא ‎ יודעים‎ 
הרבה. ‎ אבל ‎ אנחנו ‎ יכולים ‎ להשתמש‎ 
כאן ‎ ביתרונו ‎ של ‎ המתבונן ‎ מרחוק.‎ 

אולי ‎ המאבק ‎ ביניהם, ‎ בחשבון‎ 
אחרון, ‎ הוא ‎ בדיוק ‎ כפי ‎ שהוא ‎ נראה ‎ על‎ 
פניו, ‎ בראייה ‎ השטחית ‎ ביותר: ‎ מאבק‎ 
בין ‎ בנקאי ‎ חמור ‎ סבר ‎ לבין ‎ אישה‎ 
עשירה ‎ עם ‎ חיוך ‎ בנוסח ‎ העידן ‎ החדש.‎ 
כלומר ‎ אולי ‎ המאבק ‎ הוא ‎ יותר‎ 
היסטורי ‎ מכפי ‎ ששניהם ‎ יכולים ‎ לדעת:‎ 
מאבק ‎ על ‎ דמותו ‎ של ‎ הכסף. ‎ האם‎ 
הכסף ‎ יוסיף ‎ לדבוק ‎ בדמותו ‎ זעופת‎ 
הפנים, ‎ דמות ‎ הבנקאי ‎ או ‎ התעשיין,‎ 
המוכרים ‎ לנו ‎ מ״הקפיטל" ‎ או‎ 
מהרומנים ‎ של ‎ דיקנס, ‎ או ‎ שמא ‎ דיוקנו‎ 
משתנה ‎ עכשיו ‎ מול ‎ עינינו ‎ אל ‎ פני‎ 
החיוך ‎ והמבט ‎ המזוגג, ‎ המוכרים ‎ לנו‎ 
מעשרות ‎ ספרי ‎ הדרכה ‎ ומיסטיקה‎ 
חדשים? ‎ אם ‎ מציגים ‎ כך ‎ את ‎ הדברים,‎ 
נדמה ‎ שאריסון ‎ נמצאת ‎ כאן ‎ בצד‎ 
המנצח ‎ -  גם ‎ אם ‎ היא ‎ עצמה ‎ תפסיד‎ 
במאבק ‎ הנוכחי.‎ 

בל ‎ נטעה, ‎ החיוך ‎ החדש ‎ שהכסף‎ 
עוטה ‎ לא ‎ אומר ‎ שהכסף ‎ משנה ‎ את‎ 
אופיו. ‎ הוא ‎ בטח ‎ לא ‎ אומר, ‎ שהכסף‎ 
מתחיל ‎ פתאום ‎ להיות ‎ אנושי ‎ יותר.‎ 
נהפוך ‎ הוא: ‎ החיוך ‎ ינצח, ‎ משום‎ 
שדווקא ‎ הוא, ‎ ולא ‎ הפנים ‎ הזועפות,‎ 
יכול ‎ להפגין ‎ בצורה ‎ הטובה ‎ ביותר ‎ את‎ 
האדישות ‎ הטמונה ‎ בכסף, ‎ משמע ‎ את‎ 
האדישות ‎ המאפיינת ‎ את ‎ היחס ‎ האנושי‎ 
המתווך ‎ דרך ‎ כסף. ‎ החיוך ‎ הזה ‎ הוא‎ 
בדיוק ‎ כמו ‎ החיוך ‎ שהפך ‎ לסמל ‎ של‎ 
בנק ‎ דיסקונט: ‎ קו ‎ לבן ‎ מעוקל,‎ 
המתנוסס ‎ מעל ‎ כל ‎ סניף ‎ או ‎ כספומט‎ 
של ‎ הבנק. ‎ ההפיכה ‎ של ‎ החיוך ‎ לסמל‎ 
גראפי ‎ מופשט ‎ ואטום ‎ מספרת ‎ את ‎ כל‎ 
הסיפור. ‎ הסמל ‎ אומר: ‎ "אצלנו ‎ יחייכו‎ 
אליכם״, ‎ ובו ‎ בזמן ‎ -  "אבל ‎ לאיש ‎ כאן‎ 
לא ‎ איכפת ‎ מכם" ‎ (כלומר, ‎ איכפת ‎ לנו‎ 
מכם ‎ בדיוק ‎ כמו ‎ שאיכפת ‎ לכספומט‎ 
שמחייך ‎ אליכם).‎ 

כתבה ‎ ששודרה ‎ לא ‎ מכבר ‎ ביומן‎ 
שישי ‎ בערוץ ‎ 2  הראתה ‎ את ‎ המתרחש‎ 
במפגשים ‎ ההמוניים ‎ של ‎ אחת ‎ מחברות‎ 


השיווק ‎ הרב-שכבתי, ‎ הפועלות ‎ היום‎ 
בישראל ‎ -  אותם ‎ משחקי ‎ פירמידה,‎ 
שבהם ‎ כל ‎ משתתף ‎ הוא ‎ משווק ‎ ולקוח‎ 
בו ‎ בזמן‎ (כל ‎ מצטרף ‎ חדש ‎ קונה ‎ איזה‎ 
מוצר ‎ אידיוטי ‎ ממי ‎ שצירף ‎ אותו,‎ 
ומממן ‎ את ‎ כל ‎ מי ‎ שהצטרף ‎ לפניו,‎ 
תמורת ‎ הזכות ‎ לצרף ‎ אחרים ‎ לארגון‎ 
ולמכור ‎ להם ‎ אותו ‎ מוצר ‎ אידיוטי ‎ ...‎ 
וכן ‎ הלאה). ‎ הדבר ‎ המעניין ‎ הוא ‎ שגם‎ 
שם ‎ ראינו ‎ את ‎ חיוכי ‎ העידן ‎ החדש.‎ 
מנחה ‎ האירוע ‎ הורה ‎ לכולם ‎ לדמיין‎ 
בקול, ‎ היכן ‎ הם ‎ יהיו ‎ בעוד ‎ שנה ‎ -  "אני‎ 
מוכר ‎ במיליונים ‎ ויש ‎ לי ‎ בית ‎ יפה".‎ 
ואחר ‎ כך ‎ כולם ‎ אמרו ‎ זה ‎ לזה: ‎ "כן,‎ 
אתה ‎ יכול", ‎ והתחבקו.‎ 

מנקודת ‎ מבט ‎ פורמלית, ‎ ישנה ‎ כאן‎ 
תעלומה: ‎ הרי ‎ המנגנון ‎ של ‎ זרימת‎ 
הכסף ‎ מוסדר ‎ לגמרי, ‎ כל ‎ העסק ‎ גלוי‎ 
ושקוף ‎ -  אז ‎ למה ‎ צריך ‎ גם ‎ לחייך‎ 
ולהתחבק?‎ 

התשובה ‎ נמצאת ‎ בדיוק ‎ בנקודה,‎ 
שבה ‎ משחק ‎ הפירמידה ‎ המופרע‎ 
משיק ‎ למציאות ‎ הכלכלית ‎ הרגילה.‎ 
המשתתפים ‎ במשחק ‎ הפירמידה‎ 
מחייכים ‎ ומתחבקים, ‎ כי ‎ הם ‎ חייבים‎ 
להאמין. ‎ המשחק ‎ כולו ‎ עובד ‎ על‎ 
אמונה. ‎ אבל ‎ זאת ‎ גם ‎ אומרים ‎ על ‎ איש‎ 
המכירות: ‎ איש ‎ מכירות ‎ טוב ‎ אינו‎ 
שקרן ‎ -  הוא ‎ מאמין ‎ לשקרים ‎ שהוא‎ 
מספר. ‎ במובן ‎ הזה ‎ משחק ‎ הפירמידה‎ 
של ‎ השיווק ‎ הרב-שכבתי ‎ הוא ‎ תמצית‎ 
של ‎ מציאות ‎ כלכלית ‎ עכשווית, ‎ שבה‎ 
הכל ‎ הם ‎ גם ‎ מוכרים ‎ וגם ‎ קונים; ‎ שבה‎ 
חייבים ‎ לקנות, ‎ כדי ‎ שאפשר ‎ יהיה‎ 
למכור; ‎ שבה ‎ צריכה ‎ היא ‎ העיקרון‎ 
המארגן, ‎ החובה ‎ היסודית.‎ 

במציאות ‎ הזאת, ‎ החיוך ‎ הוא ‎ חלק‎ 
ממשי ‎ מהתנועה ‎ של ‎ הכסף. ‎ בדיוק ‎ כמו‎ 
הבורסה, ‎ גם ‎ משחק ‎ פירמידה ‎ צריך‎ 
איזה ‎ עוגן, ‎ כדי ‎ שהמשחק ‎ לא ‎ יתמוטט‎ 
מיד. ‎ זאת ‎ הסיבה ‎ היחידה ‎ לכך,‎ 
שחברות ‎ השיווק ‎ הרב-שכבתי ‎ גם‎ 
מוכרות ‎ דבר ‎ מה ‎ לאורך ‎ הפירמידה‎ 
(ולא ‎ סתם ‎ מעבירות ‎ כסף ‎ מיד ‎ ליד).‎ 
אבל ‎ חלק ‎ ממה ‎ שמוכרים ‎ בהן ‎ הם‎ 
האמונה ‎ והחיוך. ‎ מה ‎ שנמכר ‎ הוא‎ 
החיוך ‎ שאומר, ‎ כי ‎ הכסף ‎ ימשיך‎ 
לזרום.‎ 

המעבר ‎ מכלכלה ‎ של ‎ ייצור ‎ לכלכלת‎ 
צריכה ‎ מספק ‎ את ‎ ההסבר ‎ היסודי‎ 


ביותר ‎ להתפשטות ‎ של ‎ אמונות ‎ העידן‎ 
החדש ‎ למיניהן.‎ 

אמונת ‎ העידן ‎ החדש ‎ המחויכת‎ 
והלא ‎ מחויבת ‎ היא ‎ הדת ‎ של ‎ הקניון.‎ 

אם ‎ לקפיטליזם ‎ חמור ‎ הסבר ‎ של‎ 
המפעל ‎ ושל ‎ פס ‎ הייצור ‎ התאים‎ 
הפרוטסטנט ‎ הסגפן, ‎ הרי ‎ שלקפיטליזם‎ 
הצבעוני ‎ של ‎ הקניון ‎ מתאים ‎ איש‎ 
העידן ‎ החדש ‎ המחויך. ‎ במלים ‎ אחרות,‎ 
פס ‎ הייצור ‎ הוא ‎ מונותיאיסטי ‎ ואילו‎ 
הקניון ‎ הוא ‎ פגאני. ‎ וזה ‎ המאבק ‎ בין‎ 
שרי ‎ אריסון ‎ לבין ‎ סטנלי ‎ פישר.‎ 

מ׳ ‎ משתק ‎ את ‎ אלוהים?‎ 

תגובה ‎ למאמר ‎ של ‎ שרון ‎ שחף‎ 
"משפחת ‎ עופר ‎ משחקת ‎ את ‎ אלוהים"‎ 
(״זו ‎ הדרך״, ‎ 13.5).‎ 

המאמר ‎ שפך ‎ אש ‎ וגופרית ‎ על‎ 
משפחת ‎ עופר. ‎ אך ‎ האם ‎ זו ‎ באמת‎ 
הכתובת ‎ הנכונה?‎ 

שרון ‎ שחף ‎ מתרעמת ‎ על ‎ שהאחים‎ 
עופר ‎ קנו ‎ את ‎ נכסי ‎ המדינה ‎ במחירי‎ 
חיסול; ‎ שקיבלו ‎ שליטה ‎ בבתי ‎ הזיקוק‎ 
ובמפעלי ‎ ים ‎ המלח ‎ ורמת ‎ חובב, ‎ שהיו‎ 
בעבר ‎ בבעלות ‎ המדינה. ‎ אך ‎ האם‎ 
שאלה ‎ את ‎ עצמה, ‎ מי ‎ מכר ‎ להם ‎ את‎ 
הנכסים ‎ האלה ‎ במחירים ‎ מצחיקים?‎ 
כלום ‎ לא ‎ המוכרים ‎ הם ‎ האשמים?‎ 

בני ‎ משפחת ‎ עופר ‎ הם ‎ סוחרים‎ 
ממולחים, ‎ שרכשו ‎ נכסים‎ 
מפוליטיקאים ‎ שלומיאלים ‎ וחסרי‎ 
אחריות ‎ לגבי ‎ תפקידם. ‎ מדוע, ‎ אם ‎ כן,‎ 
להאשים ‎ את‎ הקונים?‎ 

האשמים ‎ היחידים ‎ בכך ‎ שהנכסים‎ 
שלנו ‎ נמכרו ‎ לאותם ‎ בעלי ‎ הון ‎ הם‎ 
הפוליטיקאים ‎ באותן ‎ ממשלות,‎ 
שמכרו ‎ את ‎ הנכסים ‎ האלה, ‎ ואותם ‎ יש‎ 
להעמיד ‎ לדין.‎ 

ומאחר ‎ שהפוליטיקאים ‎ נבחרו ‎ על־‎ 
ידינו, ‎ נשאלת ‎ השאלה‎ :  מה ‎ עשינו ‎ אנו,‎ 
כאשר ‎ הם ‎ מכרו ‎ את ‎ נכסי ‎ המדינה ‎ - 
האם ‎ הייתה ‎ מחאה ‎ מצד ‎ מישהו?‎ 

הדבר ‎ נכון ‎ גם ‎ לגבי ‎ זיהום ‎ האוויר,‎ 
המוזכר ‎ במאמר: ‎ מי ‎ אשם ‎ שלא‎ 
אוכפים ‎ את ‎ החוקים ‎ הנוגעים ‎ בדבר?‎ 

ניני ‎ אנאלי, ‎ כפר ‎ סבא‎ 


גומרים ‎ עם ‎ חניבוש, ‎ מתחילים ‎ לחיות!‎ 


במלאות ‎ 42  שנה ‎ לכיבוש ‎ השטחים ‎ הפלסטיניים ‎ ביוני‎ 
1967, ‎ צעדו ‎ בשבת, ‎ 6  ביוני, ‎ בתל-אביב ‎ אלפי ‎ מפגינים ‎ יהודים‎ 
וערבים, ‎ שתבעו: ‎ ״לסיים ‎ את ‎ הכיבוש ‎ -  להציל ‎ את‎ 
הדמוקרטיה״, ‎ ״גומרים ‎ עם ‎ הכיבוש ‎ -  מתחילים ‎ לחיות".‎ 

ליוזמת ‎ חד״ש ‎ לקרוא ‎ להפגנה, ‎ הצטרפו ‎ מרצ, ‎ גוש ‎ שלום,‎ 
קואליציית ‎ נשים ‎ לשלום, ‎ יש ‎ גבול ‎ וארגונים ‎ נוספים. ‎ הוסכם‎ 
לרכז ‎ את ‎ ההפגנה ‎ סביב ‎ הקשר ‎ בין ‎ כיבוש ‎ לדמוקרטיה,‎ 
ולתבוע ‎ את ‎ הסרת ‎ המצור ‎ מעל ‎ עזה ‎ ואת ‎ פירוק ‎ ההתנחלויות.‎ 

בקרב ‎ אלפי ‎ הצועדים, ‎ שרבים ‎ מהם ‎ הניפו ‎ דגלים ‎ אדומים‎ 
וכרזות, ‎ היו ‎ חברי ‎ כנסת ‎ בהווה ‎ ובעבר, ‎ חברי ‎ הנהגות ‎ מק״י‎ 
וחד״ש, ‎ חברי ‎ מועצת ‎ עיריית ‎ ת״א-יפו ‎ ואישי ‎ ציבור ‎ נוספים.‎ 

בעצרת ‎ בכיכר ‎ המוזיאון, ‎ אמר ‎ ח״כ ‎ מוחמד ‎ ברכה‎ 
(חד״ש), ‎ כי: ‎ "ההתקפות ‎ החריפות ‎ על ‎ הדמוקרטיה ‎ ועל‎ 
האוכלוסייה ‎ הערבית ‎ בישראל ‎ הם ‎ פרי ‎ של ‎ הכיבוש ‎ והדיכוי‎ 
בשטחים ‎ הכבושים. ‎ האוכלוסייה ‎ הערבית ‎ לא ‎ תיכנע ‎ בפני‎ 
ההתקפות ‎ האלה ‎ ותמשיך ‎ להניף, ‎ יחד ‎ עם ‎ הכוחות ‎ היהודיים‎ 
המתקדמים, ‎ את ‎ דגל ‎ המאבק ‎ לשלום, ‎ לשוויון ‎ ולדמוקרטיה".‎ 

ח״כ ‎ דב ‎ חנין‎ (חד״ש) ‎ אמר, ‎ כי ‎ "ישראל ‎ ניצבת ‎ על ‎ פרשת‎ 
דרכים: ‎ התקדמות ‎ לשלום ‎ ישראלי-פלסטיני ‎ צודק ‎ או‎ 
הידרדרות ‎ מסוכנת ‎ למלחמה ‎ אזורית ‎ איומה. ‎ נורמות ‎ הכיבוש‎ 
חודרות ‎ גם ‎ לתוך ‎ ישראל ‎ וגוברים ‎ האיומים ‎ על ‎ המרחב‎ 
הדמוקרטי ‎ בכל ‎ המישורים. ‎ המציאות ‎ האיומה ‎ בשטחים‎ 
וכרסום ‎ הדמוקרטיה ‎ בישראל ‎ מחייבים ‎ התגייסות ‎ דחופה ‎ של‎ 
כל ‎ כוחות ‎ השלום ‎ והדמוקרטיה".‎ 

ח״כ ‎ ניצן ‎ הורוביץ ‎ <מרצ) ‎ אמר ‎ כי: ‎ "השאיפה ‎ לשלום ‎ זוכה‎ 
לתנופה ‎ מחודשת ‎ בעקבות ‎ יוזמת ‎ אובאמה, ‎ שפותחת ‎ עידן‎ 
חדש ‎ באזור. ‎ ישראל ‎ חייבת ‎ להיות ‎ לצד ‎ ארצות-הברית‎ 
ולהסכים ‎ להפסקת ‎ ההתנחלויות ‎ ולפתרון ‎ של ‎ שתי ‎ מדינות".‎ 

שרון ‎ מלכי, ‎ חברת ‎ נציגות ‎ סגל ‎ ההוראה ‎ באוניברסיטה‎ 
הפתוחה, ‎ אמרה: ‎ "כל ‎ עוד ‎ ישראל ‎ ומדינות ‎ האזור ‎ ממשיכות‎ 
להוציא ‎ תקציבי ‎ עתק ‎ על ‎ מה ‎ שקרוי ‎ ׳ביטחון׳, ‎ לא ‎ נוכל ‎ לחיות‎ 
חיים ‎ של ‎ חינוך ‎ הוגן, ‎ בריאות ‎ לכל, ‎ סביבה ‎ מקיימת ‎ וחיי‎ 
תרבות ‎ פוריים. ‎ השיטה ‎ של ‎ חינוך ‎ ׳בזול׳, ‎ סביבה ‎ ׳בזול׳,‎ 
בריאות ‎ ׳בזול׳ ‎ -  עולה ‎ לכולנו ‎ ביוקר".‎ 

באוניברסיטה ‎ הפתוחה ‎ קרובים‎ 
לחתימה ‎ על ‎ הסכם ‎ קיבוצי‎ 

מסתמן ‎ פתרון ‎ בשביתת ‎ המנחים ‎ באוניברסיטה ‎ הפתוחה,‎ 
הנמשכת ‎ כבר ‎ 7  שבועות: ‎ נציגי ‎ הפורום ‎ המייצג ‎ של ‎ סגל‎ 
ההוראה ‎ הודיעו ‎ בסוף ‎ השבוע ‎ שעבר, ‎ כי ‎ הם ‎ מקבלים ‎ את‎ 
הצעת ‎ הועדה ‎ לתקצוב ‎ ותכנון ‎ של ‎ המועצה ‎ להשכלה ‎ גבוהה‎ 
(ות״ת) ‎ למתווה, ‎ שעיקרו ‎ -  חתימה ‎ על ‎ הסכם ‎ קיבוצי‎ 
באוניברסיטה ‎ הפתוחה, ‎ שיתבסס ‎ על ‎ עקרונות ‎ הסכם ‎ הסגל‎ 
הזוטר, ‎ שנחתם ‎ באוניברסיטאות ‎ בסוף ‎ השנה ‎ שעברה.‎ _ 

ללירו‎ ן  ויובל ‎ תמרי‎ 

מיטב ‎ האיחולים ‎ להולדת ‎ הבת ‎ נועה‎ 

חברי ‎ סניף ‎ ת״א ‎ של ‎ חד״ש‎ 


"ביטחון" ‎ נגד ‎ חופש ‎ ביטוי‎ 

תחת ‎ הכותרת ‎ "מדברים ‎ ביטחון", ‎ נערך ‎ ב-3.6‎ 
באוניברסיטת ‎ בן־גוריון ‎ כנס, ‎ בו ‎ נמסרו ‎ עדויותיהם ‎ של‎ 
סטודנטים ‎ ומרצים, ‎ נפגעי ‎ "המחלקה ‎ לביטחון" ‎ של‎ 
האוניברסיטה. ‎ הכנס ‎ נערך ‎ בעקבות ‎ מעצרה ‎ של ‎ נועה ‎ סלור,‎ 
סטודנטית ‎ פעילת ‎ חד״ש. ‎ סלור ‎ נעצרה ‎ בעת ‎ שהפיצה ‎ בפתח‎ 
הקמפוס ‎ כרוזים ‎ בגנות ‎ הצעת ‎ "חוק ‎ הנכבה".‎ 

הכנס ‎ נערך ‎ ביוזמת ‎ המחלקה ‎ לפוליטיקה ‎ וממשל, ‎ בה‎ 
לומדת ‎ סלור ‎ לתואר ‎ שני, ‎ ונדונה ‎ בו ‎ התנהלות ‎ מחלקת‎ 
הביטחון ‎ של ‎ האוניברסיטה ‎ והשלכותיה ‎ על ‎ חופש ‎ הביטוי‎ 
בקמפוס. ‎ במהלך ‎ הכנס ‎ הוקרנו ‎ עדויות ‎ של ‎ פעילי ‎ שמאל‎ 
בקמפוס, ‎ ובהם ‎ פעילי ‎ חד״ש ‎ רבים, ‎ הסובלים ‎ מהתנכלויות‎ 
מצד ‎ מחלקת ‎ הביטחון ‎ בתוך ‎ הקמפוס ‎ ומחוצה ‎ לו. ‎ כן ‎ נמסר,‎ 
כי ‎ מאז ‎ מלחמת ‎ עזה, ‎ משטרת ‎ באר-שבע ‎ עוצרת ‎ ללא ‎ הבחנה‎ 
מפגינים ‎ ומוחים ‎ מן ‎ השמאל.‎ 

לראשונה ‎ בחירות ‎ לוועד‎ 
עובדי ‎ הניקיון ‎ באוני ‎ בן־גוריון‎ 

לאחר ‎ עשרות ‎ שנים ‎ של ‎ עבודה ‎ לא-מאורגנת, ‎ יתקיימו ‎ ב-‎ 
15.6  לראשונה ‎ בחירות ‎ לוועד ‎ עובדי ‎ הניקיון ‎ באוניברסיטת‎ 
בן־גוריון. ‎ מתנדבים ‎ רבים ‎ שוקדים ‎ על ‎ הכנת ‎ הבחירות. ‎ דוברת‎ 
ההתארגנות ‎ מסרה, ‎ כי ‎ 16  מועמדות ‎ הגישו ‎ את ‎ מועמדותן‎ 
לוועד, ‎ דבר ‎ המעיד ‎ על ‎ עוצמתן ‎ של ‎ העובדות ‎ ועל‎ 
השתחררותם ‎ מהפחד ‎ מהמעסיק. ‎ סמינר ‎ למועמדות ‎ הכשיר‎ 
אותן ‎ לתפקיד ‎ החשוב ‎ שהן ‎ ימלאו. ‎ פעילים ‎ למען ‎ צדק ‎ חברתי‎ 
בקרב ‎ המרצים ‎ והסטודנטים ‎ נקראו ‎ להתייצב ‎ בקלפיות, ‎ כדי‎ 
להביע ‎ תמיכה ‎ בעובדות ‎ ובבחירות ‎ לוועד.‎ 

עובדי ‎ נתיבי ‎ נוי ‎ התארגנו‎ 

ההסתדרות ‎ במרחב ‎ אשדוד ‎ ארגנה ‎ את ‎ עובדי ‎ נתיבי ‎ נוי,‎ 
חברה ‎ בת ‎ של ‎ אשטרום, ‎ ופתחה ‎ במשא ‎ ומתן ‎ עם ‎ ההנהלה‎ 
להסדרת ‎ תנאי ‎ העסקתם ‎ ולפיצויים ‎ מוגדלים ‎ למפוטרים. ‎ 47 
העובדים ‎ פנו ‎ להסתדרות ‎ לאחר ‎ שחברת ‎ אקרשטיין, ‎ שרכשה‎ 
את ‎ נתיבי ‎ נוי ‎ מאשטרום, ‎ הודיעה ‎ על ‎ סגירתה ‎ הקרובה.‎ 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 
ביום ‎ ד׳, ‎ 17.6, ‎ בשעה ‎ 20.00 

דיון ‎ על ‎ ההצגה ‎ "השיבה ‎ לחיפה"‎ 

בהשתתפות ‎ הבימאי ‎ סיני ‎ פתר‎ 

הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ב׳, ‎ 15.6, ‎ בשעה ‎ 20.00 

גאווה ‎ בתל-אביב‎ 

רב ‎ שיח ‎ בהשתתפות ‎ מיכל ‎ עדן, ‎ ראפת ‎ חטאב,‎ 
נורה ‎ גרינברג ‎ ודלית ‎ באום‎ 

